Socijalistička heraldika
Socijalistička heraldika, također poznata kao komunistička heraldika, se sastoji od grbova u stilu kojeg su primjenjivale komunističke države i koji je pun komunističkih simbola. Iako su poznati kao grbovi, ovo ustvari nisu grbovi u tradicionalnom heraldičkom smislu, i ne bi trebali biti zvani grbovima. Mnoge komunističke vlade su se namjerno odvojile od evropske heraldike kako bi se odvojile od monarhija, te su prave grbove smatrale simbolom monarhija. SSSR je bila prva država koja je koristila socijalističku heraldiku, odmah na početku svog postojanja 1922. Stil se počeo širiti nakon Drugog svjetskog rata, kada su utemeljene brojne socijalističke zemlje. Čak i neke nesocijalističke zemlje su upotrijebile ovaj stil, zbog brojnih razloga - obično zato što su komunisti pomogli nekim zemljama da postanu nezavisne — ali čak i kada veza sa komunističkom zemljom ne postoji, kao npr. grb Italije. Nakon pada SSSR-a i ostalih istočnoevropskih socijalističkih zemalja, ovaj stil heraldike je često bio odbacivan i zemlje su se vraćale starim grbovima, koji su poštovali heraldiku.